དེ་ནས་ལོ་སར་ཚེས་གཉིས་ཉིན་ནི་ཆུ་ཚག་ཅེས་བརྗོད་ལ་ཉིན་འདིར་ཕན་ཚུན་ལ་ལོ་སར་དུ་འགྲོ་བ་ཙམ་ལས་བྱ་བ་གལ་ཆེན་དེ་མནོལ་སྟོན་དང་གཉེན་སྟོན།གྱ་སྟོན་སོགས་མི་བྱ་ལ།ཚེས་གསུམ་ནས་ཚེས་བཞི།ཚེས་ལྔ་སོགས་ལ་མནོལ་སྟོན་དང་གཉེན་སྟོན།གྱ་སྟོན་སོགས་བྱེད་པ་ཡིན།ཚེས་དྲུག་ཉིན་ལའང་ཚེས་གཉིས་བཞིན་དེ་འདྲའི་སྟོན་མོའི་རིགས་མི་བྱེད་ལ།ཚེས་བདུན་ནི་ཉིན་ནག་ཡིན་པས།ཉིན་དེར་བཀྲ་ཤིས་པའི་དགའ་སྟོན་གྱི་རིགས་མི་བྱེད་པ་དང་ཕལ་ཆེར་ཞིག་ལོ་སར་དུའང་མི་འགྲོ་བ་ཡིན།ཚེས་བརྒྱད་ཉིན་ནི་ནག་ཆུང་ཞེས་གཉེན་སྟོན་སོགས་བྱེད་པ་ཤིན་ཏུ་ཉུང་།ཚེས་དགུའི་ཉིན་ཐག་རིང་བའི་ས་ལ་དོན་སྒྲུབ་པར་འགྲོ་བ་མང་ཞིང་།དམངས་སྲོལ་ལྟར་ལོ་སར་ནི་སྟག་གིས་ཚེས་པ་ཡིན་པས།ཚེས་དགུའི་ཉིན་ནི་ཁྱི་ཡི་ཉིན་ཡིན་ཏེ།ཁྱི་ས་མཐར་སོང་ན་སྟག་ཅེས་པའི་དཔེ་ཡོད་པས་དེ་ལྟར་དོན་སྒྲུབ་ཏུ་འགྲོ་བ་ཤིན་ཏུ་མང་བ་ཡིན།ཚེས་བཅུ་དང་བཅུ་གཅིགབཅུ་གཉིས།བཅུ་གསུམ།བཅུ་བཞི་སོགས་ལ་མནོལ་སྟོན་དང་གཉེན་སྟོན།གྱ་སྟོན་སོགས་བྱེད་པ་ཡིན།